CELEX: 32010L0027
Language: sk
Date: 2010-04-23 00:00:00
Title: Smernica Komisie 2010/27/EÚ z  23. apríla 2010 , ktorou sa mení a dopĺňa smernica Rady 91/414/EHS s cieľom zaradiť triflumizol ako účinnú látku (Text s významom pre EHP)

24.4.2010   
            
            
               SK
            
            
               Úradný vestník Európskej únie
            
            
               L 104/54
            
         SMERNICA KOMISIE 2010/27/EÚ
   z 23. apríla 2010,
   ktorou sa mení a dopĺňa smernica Rady 91/414/EHS s cieľom zaradiť triflumizol ako účinnú látku
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 91/414/EHS z 15. júla 1991 o uvádzaní prípravkov na ochranu rastlín na trh (1), a najmä na jej článok 6 ods. 1,
   keďže:
   
               (1)
            
            
               V nariadeniach Komisie (ES) č. 451/2000 (2) a (ES) č. 1490/2002 (3) sa stanovujú podrobné pravidlá vykonávania tretej etapy pracovného programu uvedeného v článku 8 ods. 2 smernice 91/414/EHS a ustanovuje sa zoznam účinných látok, ktoré sa majú posúdiť vzhľadom na ich možné zaradenie do prílohy I k smernici 91/414/EHS. Tento zoznam zahŕňa triflumizol. Prostredníctvom rozhodnutia Komisie 2008/748/ES (4) sa rozhodlo o nezaradení triflumizolu do prílohy I k smernici 91/414/EHS.
            
         
               (2)
            
            
               V súlade s článkom 6 ods. 2 smernice 91/414/EHS podal pôvodný oznamovateľ novú žiadosť o uplatnenie skráteného konania podľa článkov 14 až 19 rozhodnutia Komisie (ES) č. 33/2008 zo 17. januára 2008, ktorým sa stanovujú podrobné pravidlá na uplatňovanie smernice Rady 91/414/EHS, pokiaľ ide o riadne a skrátené konanie v rámci hodnotenia účinných látok, ktoré boli súčasťou pracovného programu uvedeného v článku 8 ods. 2 uvedenej smernice, ale neboli zaradené do prílohy I k uvedenej smernici (5).
            
         
               (3)
            
            
               Žiadosť sa predložila Holandsku, ktoré bolo prostredníctvom nariadenia (ES) č. 451/2000 určené ako spravodajský štát. Časová lehota na skrátené konanie sa dodržala. Špecifikácia účinnej látky a odporúčané spôsoby použitia sa zhodujú s tými, ktoré boli predmetom rozhodnutia 2008/748/ES. Žiadosť tiež spĺňa ostatné formálne a procedurálne požiadavky uvedené v článku 15 nariadenia (ES) č. 33/2008.
            
         
               (4)
            
            
               Holandsko vyhodnotilo nové informácie a údaje, ktoré predložil oznamovateľ, a 6. marca 2009 pripravilo dodatočnú správu.
            
         
               (5)
            
            
               Členské štáty a EFSA preskúmali dodatočnú správu spôsobom partnerského preskúmania a 14. decembra 2009 ju predložili Komisii vo forme záverov EFSA, pokiaľ ide o triflumizol (6). Členské štáty a Komisia preskúmali túto správu v rámci Stáleho výboru pre potravinový reťazec a zdravie zvierat a finalizovali ju 12. marca 2010 vo forme hodnotiacej správy Komisie týkajúcej sa triflumizolu.
            
         
               (6)
            
            
               Nové preskúmanie uskutočnené spravodajským členským štátom a závery EFSA sa zamerali na obavy, ktoré viedli k nezaradeniu uvedenej látky. Tieto obavy sa týkali neprijateľného hodnotenia rizika pre prevádzkovateľov a pracovníkov.
            
         
               (7)
            
            
               Nové údaje predložené oznamovateľom ukazujú, že vystavenie prevádzkovateľov a pracovníkov možno považovať za prijateľné v tom prípade, ak sú vybavení dodatočným ochranným výstrojom.
            
         
               (8)
            
            
               Z rôznych vyšetrovaní vyplynulo, že možno konštatovať, že prípravky na ochranu rastlín s obsahom triflumizolu vo všeobecnosti spĺňajú požiadavky stanovené v článku 5 ods. 1 písm. a) a b) smernice 91/414/EHS, najmä pokiaľ ide o spôsoby použitia, ktoré boli preskúmané a podrobne opísané v hodnotiacej správe Komisie. Preto je vhodné zaradiť triflumizol do prílohy I s cieľom zabezpečiť, aby sa vo všetkých členských štátoch mohli povolenia týkajúce sa prípravkov na ochranu rastlín, ktoré obsahujú túto účinnú látku, udeľovať v súlade s ustanoveniami uvedenej smernice.
            
         
               (9)
            
            
               Preto je vhodné smernicu 91/414/EHS zodpovedajúcim spôsobom zmeniť a doplniť.
            
         
               (10)
            
            
               Opatrenia stanovené v tejto smernici sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TÚTO SMERNICU:
   Článok 1
   Príloha I k smernici 91/414/EHS sa mení a dopĺňa tak, ako je stanovené v prílohe k tejto smernici.
   Článok 2
   Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do 30. novembra 2010. Komisii bezodkladne oznámia znenie týchto ustanovení a tabuľku zhody medzi uvedenými ustanoveniami a touto smernicou.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze určia členské štáty.
   Článok 3
   Táto smernica nadobúda účinnosť 1. júla 2010.
   Článok 4
   Táto smernica je určená členským štátom.
   
      V Bruseli 23. apríla 2010
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. ES L 230, 19.8.1991, s. 1.
   
      (2)  Ú. v. ES L 55, 29.2.2000, s. 25.
   
      (3)  Ú. v. ES L 224, 21.8.2002, s. 23.
   
      (4)  Ú. v. EÚ L 252, 20.9.2008, s. 37.
   
      (5)  Ú. v. EÚ L 15, 18.1.2008, s. 5.
   
      (6)  Európsky úrad pre bezpečnosť potravín. Záver z partnerského preskúmania posúdenia rizika pesticídov s účinnou látkou triflumizol. Vestník EFSA 2009, 7(12):1415. [49 pp.]. doi:10.2903/j.efsa.2009.1415. K dispozícii na internetovej stránke: www.efsa.europa.eu
   
      PRÍLOHA
      Na koniec tabuľky v prílohe I k smernici 91/414/EHS sa dopĺňa táto položka:
      
         
                     Číslo
                  
                  
                     Spoločný názov, identifikačné čísla
                  
                  
                     Názov podľa IUPAC
                  
                  
                     Čistota (1)
                     
                  
                  
                     Účinnosť od
                  
                  
                     Zaradenie platí do
                  
                  
                     Osobitné ustanovenia
                  
               
                     „311
                  
                  
                     triflumizol
                     č. CAS: 99387-89-0
                     č. CIPAC: 730
                  
                  
                     
                        (E)-4-chloro-α,α,α-trifluoro-N-(1-imidazol-1-yl-2-propoxyetylidén)-o-toluidín
                     
                  
                  
                     ≥ 980 g/kg
                     Nečistoty:
                     toluén: najviac 1 g/kg
                  
                  
                     1. júla 2010
                  
                  
                     30. júna 2020
                  
                  
                     ČASŤ A
                     Povolené môžu byť iba použitia ako fungicíd v skleníkoch na umelých substrátoch.
                     ČASŤ B
                     V záujme uplatňovania jednotných zásad prílohy VI sa zohľadnia závery hodnotiacej správy týkajúcej sa triflumizolu, finalizovanej v Stálom výbore pre potravinový reťazec a zdravie zvierat 12. marca 2010, a najmä jej dodatky I a II.
                     V rámci tohto celkového hodnotenia členské štáty venujú osobitnú pozornosť:
                     
                                 —
                              
                              
                                 bezpečnosti používateľov a pracovníkov: v podmienkach používania musí byť predpísané používanie primeraného osobného ochranného výstroja,
                              
                           
                                 —
                              
                              
                                 možnému vplyvu na vodné organizmy, pričom musia zabezpečiť, aby podmienky povolenia v prípade potreby zahŕňali opatrenia na zníženie rizika.“
                              
                           
               
      
         (1)  Ďalšie podrobnosti o totožnosti a špecifikácii účinnej látky sú uvedené v revíznej správe.